CELEX: 52010SC0913
Language: el
Date: 2010-07-20 00:00:00
Title: ΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ με την οποία εξουσιοδοτείται η Επιτροπή να αρχίσει διαπραγματεύσεις εξ ονόματος της Ευρωπαϊκής Ένωσης για την ανανέωση του πρωτοκόλλου της συμφωνίας αλιευτικής σύμπραξης με το Πράσινο Ακρωτήριο

EL
            
            
                     
                        
                           
                     
                  
                  
                     
                        ΕΥΡΩΠΑΪΚΗ ΕΠΙΤΡΟΠΗ
                     
                  
               
               Βρυξέλλες, 20.7.2010
            
            
               COM(2010) 913 τελικό
            
            
                
            
            
               ΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ
            
            
               με την οποία εξουσιοδοτείται η Επιτροπή να αρχίσει διαπραγματεύσεις εξ ονόματος της Ευρωπαϊκής Ένωσης για την ανανέωση του πρωτοκόλλου της συμφωνίας αλιευτικής σύμπραξης με το Πράσινο Ακρωτήριο
            
            
               ΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ
            
            
               με την οποία εξουσιοδοτείται η Επιτροπή να αρχίσει διαπραγματεύσεις εξ ονόματος της Ευρωπαϊκής Ένωσης για την ανανέωση του πρωτοκόλλου της συμφωνίας αλιευτικής σύμπραξης με το Πράσινο Ακρωτήριο
            
            
               Α.ΑΙΤΙΟΛΟΓΙΚΗ ΕΚΘΕΣΗ
            
            
               Η Ευρωπαϊκή Ένωση και η Δημοκρατία του Πράσινου Ακρωτηρίου συνήψαν πρωτόκολλο στο πλαίσιο της αλιευτικής συμφωνίας
                  1
                που μονογραφήθηκε από τα δύο συμβαλλόμενα μέρη στις 16 Δεκεμβρίου 2005 και τέθηκε σε ισχύ στις 30 Μαρτίου 2007. Η ισχύς του πρωτοκόλλου, με το οποίο παρέχονται αλιευτικές δυνατότητες στα σκάφη της ΕΕ και καθορίζεται η χρηματική αντιπαροχή, λήγει στις 31 Αυγούστου 2011.
            
            
               Η Επιτροπή προτείνει τη διαπραγμάτευση νέου πρωτοκόλλου το οποίο να ανταποκρίνεται στις πραγματικές δυνατότητες και ανάγκες του στόλου των κρατών μελών και να ευθυγραμμίζεται με τις κατευθυντήριες γραμμές του Συμβουλίου του Ιουλίου 2004 σχετικά με τις συμφωνίες αλιευτικής σύμπραξης. 
            
            
               Το Συμβούλιο καλείται να εγκρίνει τις οδηγίες διαπραγμάτευσης που επισυνάπτονται στην παρούσα σύσταση. 
            
            
               Β.ΣΥΣΤΑΣΗ
            
            
               Με γνώμονα τα ανωτέρω, η Επιτροπή συνιστά: 
            
            
               –Την εξουσιοδότηση της Επιτροπής από το Συμβούλιο για την έναρξη και τη διεξαγωγή διαπραγματεύσεων με στόχο την ανανέωση του πρωτοκόλλου στο πλαίσιο της συμφωνίας αλιευτικής σύμπραξης με την Δημοκρατία του Πράσινου Ακρωτηρίου. 
            
            
               –Τον ορισμό της Επιτροπής ως διαπραγματευτή επί του θέματος αυτού για λογαριασμό της Ευρωπαϊκής Ένωσης.
            
            
               –Τη διεξαγωγή των εν λόγω διαπραγματεύσεων από την Επιτροπή σε διαβούλευση με την ειδική επιτροπή σύμφωνα με τις διατάξεις της συνθήκης για την λειτουργία της Ευρωπαϊκής Ένωσης.
            
            
               –Την έγκριση των οδηγιών διαπραγμάτευσης που επισυνάπτονται στην παρούσα σύσταση από το Συμβούλιο. 
            
            
               ΠΑΡΑΡΤΗΜΑ
            
         
         
            
               Οδηγίες διαπραγμάτευσης
            
            
               –Στόχος των διαπραγματεύσεων είναι η ανανέωση του πρωτοκόλλου στο πλαίσιο της συμφωνίας αλιευτικής σύμπραξης μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου, σύμφωνα με τα συμπεράσματα του Συμβουλίου της 15ης Ιουλίου 2004 σχετικά με τις συμφωνίες αλιευτικής σύμπραξης βάσει της ανακοίνωσης της Επιτροπής της 23ης Δεκεμβρίου 2002 και λαμβανομένης υπόψη της κατάστασης στην χώρα όσον αφορά τα ανθρώπινα δικαιώματα.
            
            
               –Το πρωτόκολλο προβλέπει ρήτρα σχετικά με τις συνέπειες στις περιπτώσεις παραβίασης των ανθρώπινων δικαιωμάτων και των δημοκρατικών αρχών
            
            
               –Φιλοδοξώντας να εξασφαλιστεί μέσω του νέου πρωτοκόλλου η προώθηση της βιώσιμης και υπεύθυνης αλιείας η Επιτροπή, κατά τις διαπραγματεύσεις, θα επιδιώξει τους εξής στόχους: 
            
            
               Να διασφαλισθεί η πρόσβαση στην αποκλειστική οικονομική ζώνη (ΑΟΖ) της Δημοκρατίας του Πράσινου Ακρωτηρίου και παραχώρηση των αναγκαίων αδειών ώστε τα σκάφη του στόλου της Ευρωπαϊκής Ένωσης να αλιεύουν τονοειδή στην προαναφερθείσα ΑΟΖ.
            
            
               Να λαμβάνονται δεόντως υπόψη οι βέλτιστες διαθέσιμες επιστημονικές γνωμοδοτήσεις.
            
            
               Να εξασφαλίζεται ότι η πρόσβαση σε αλιευτικούς πόρους θα στηρίζεται στα ίδια κριτήρια που ισχύουν για το ισχύον πρωτόκολλο και στις εξελίξεις που έχουν παρατηρηθεί κατά τα τελευταία λίγα χρόνια.
            
            
               Να ενισχυθεί ο διάλογος σχετικά με την τομεακή πολιτική με στόχο να ενθαρρυνθεί η εφαρμογή μιας υπεύθυνης αλιευτικής πολιτικής, που συνάδει με τους αναπτυξιακούς στόχους της χώρας, ιδίως όσον αφορά την παρακολούθηση, τον έλεγχο και την επιτήρηση των αλιευτικών δραστηριοτήτων, την διαχείριση των αλιευτικών πόρων και τα βελτιωμένα πρότυπα υγιεινής των αλιευτικών προϊόντων.
            
         
         
            
                  
                     (1)
                  Κανονισμός (ΕΚ) αριθ. 1563/2006 του Συμβουλίου, της 5ης Οκτωβρίου 2006, ΕΕ L 290 της 20.10.2006.